**ĀRKĀRTAS**

**DOMES SĒDES PROTOKOLS Nr.9**

Limbažos 2021. gada 8. novembrī

Sēde sasaukta plkst. 16.00

Sēdi atklāj plkst. 16.00

**Darba kārtība:**

1. Par grozījumiem Limbažu novada domes 2021.gada 29.jūnija lēmumā “Par finansējuma piešķiršanu jaunizveidojamā Limbažu novada Ilgtspējīgas attīstības stratēģijas 2022. - 2046. gadam un Limbažu novada Attīstības programmas 2022. - 2028. gadam izstrādei” (protokols Nr.13, 50.§).
2. Par konceptuālu atbalstu plānoto projektu sagatavošanai.
3. Par projekta „SIA “Skultes doktorāts” veselības aprūpes pakalpojumu kvalitātes uzlabošana” īstenošanu.
4. Par finansējuma piešķiršanu Limbažu pilsētas izglītības iestāžu sporta bāzes atjaunošanai.
5. Par finansējuma piešķiršanu projektam “Sporta viesnīcas ēkas energoefektivitātes paaugstināšana”.
6. Par Limbažu novada pašvaldības Administratīvās komisijas sastāva apstiprināšanu.

**Sēdi vada:** Limbažu novada domes priekšsēdētājs Dagnis Straubergs.

**Sēdi protokolē:** Limbažu novada pašvaldības Centrālās administrācijas Administratīvās nodaļas lietvede Dace Tauriņa.

**Sēdē piedalās deputāti:** Edžus Arums, Jānis Bakmanis, Māris Beļaunieks, Andris Garklāvs, Lija Jokste (sākot no 1.darba kārtības jautājuma), Dāvis Melnalksnis, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Didzis Zemmers.

**Sēdē piedalās deputāti:** Aigars Legzdiņš (tiešo darba pienākumu dēļ), Gunta Ozola (slimības dēļ), Edmunds Zeidmanis (iemesls nav zināms).

**Sēdē piedalās:** Agris Blumers, Aiva Miškovska, Aivars Krūmiņš, Jānis Remess, Andris Zunde, Anita Zvirbule, Anna Siliņa, Antra Paegle, Artis Ārgalis, Baiba Eglīte, Inese Bite, Astra Špūle, Jānis Bumburs, Dace Tauriņa (dace.taurina@aloja.lv), Dace Vilemsone, Dainis Jurka, Dana Buša, Diāna Daktere, Digna Būmane, Dita Lejniece, Edmunds Liepiņš, Ginta Kalniņa, Ģirts Ieleja, Gita Kārnupe, Guna Paegle, Gundega Audzēviča, Gunita Meļķe-Kažoka, Gunta Kristiņa-Tomsone, Inese (hedviga.podzina@salacgriva.lv), Ieva Zilvere, Ilga Bērziņa, Ilga Šmite, Ilga Tiesnese, Ilona Jēkabsone, Ilze Ozoliņa, Imants Klidzejs (imants.klidzejs@gmail.com), Ināra Lazdiņa, Ineta Cīrule, Inese Dubulte, Iveta Beļauniece, Jana Mošura, Jānis Strauts, Juris Graudiņš, Kārlis Irmejs, Katrīna Žibala, Lāsma Liepiņa, Maruta Pirro, Baiba Martinsone, Raimonds Straume, Raivis Galītis, Rihards Būda, Sandra Romeiko, Sarma Kacara, Sigita Upmale, Skaidrīte Mitrevica-Galīte, Maija Siliņa, Vineta Krūze.

Sēde notiek videokonferences režīmā.

Sēdi ieraksta audioformātā.

Iepazinusies ar ārkārtas domes sēdes darba kārtību, **atklāti balsojot tiešsaistē: PAR** – 11 deputāti (Edžus Arums, Jānis Bakmanis, Māris Beļaunieks, Andris Garklāvs, Dāvis Melnalksnis, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

apstiprināt sēdes darba kārtību.

Darbu sēdē uzsāk deputāte Lija Jokste.

**Lēmums Nr.503**

**1.§**

**Par** **grozījumiem** **Limbažu novada domes 2021.gada 29.jūnija lēmumā “Par finansējuma piešķiršanu jaunizveidojamā Limbažu novada Ilgtspējīgas attīstības stratēģijas 2022. - 2046. gadam un Limbažu novada Attīstības programmas 2022. - 2028. gadam izstrādei” (protokols Nr.13, 50.§)**

Ziņo Ģ. Ieleja, debatēs piedalās M. Beļaunieks

Saskaņā ar Ministru kabineta 2020.gada 13.oktobra noteikumiem Nr.631 “Jaunizveidojamo pašvaldību teritorijas attīstības plānošanas dokumentu projektu valsts līdzfinansējuma piešķiršanas kārtība” (turpmāk - MK noteikumi) un Valsts reģionālās attīstības aģentūras (turpmāk – Aģentūra) 2020.gada 2.novembra vēstuli Nr.2/ATR20/20/2009 Limbažu novada pašvaldībai plānošanas dokumentu izstrādei tika piešķirts līdzfinansējumu 36 200 EUR apmērā, un saskaņā ar MK noteikumu 14.punktu 50% (18 100 EUR) apmērā no tā pārskaitīts uz pašvaldības norēķinu kontu.

2021.gada 14.jūlijā Limbažu novada pašvaldība noslēgusi Līgumu Nr. 4.15.4/21-2/11 ar SIA “Ķemers Business and Law Company” (turpmāk - Līgums) par Limbažu novada Ilgtspējīgas attīstības stratēģijas 2022. - 2046. gadam un Limbažu novada Attīstības programmas 2022. - 2028. gadam izstrādi par Līguma cenu 39 366,14 EUR (ar PVN). Saskaņā ar Līguma 2.3.1.punktu Pasūtītājs veic Izpildītājam samaksu par sniegto pakalpojumu 60% procentu apmērā (23 619,68 EUR).

Saskaņā ar MK noteikumu 16., 17., 18.punktu līdzfinansējuma gala maksājuma saņemšanai saņēmējs līdz 2021.gada 15.novembrim iesniedz Aģentūra pārskatu par piešķirtās mērķdotācijas izlietojumu un Aģentūra izvērtē un pieņem lēmumu izmaksāt vai neizmaksāt atlikušo valsts mērķdotācijas daļu.

Ņemot vērā radušos starpību starp pašvaldības norēķinu kontā saņemto līdzfinansējumu no Aģentūras un Izpildītājam veicamo samaksu atbilstoši Līguma 2.3.1.punkta apmērā nepieciešams papildus finansējums.

Pamatojoties uz likuma „Par pašvaldībām” 12.pantu, 14.panta otrās daļas 1.punktu, likuma “Par pašvaldību budžetiem” 30.pantu, **atklāti balsojot tiešsaistē: PAR** – 11 deputāti (Edžus Arums, Jānis Bakmanis, Māris Beļaunieks, Andris Garklāvs, Dāvis Melnalksnis, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Didzis Zemmers), **PRET –** nav, **ATTURAS –** deputāte Lija Jokste, Limbažu novada dome **NOLEMJ:**

1. Veikt grozījumus Limbažu novada domes 2021.gada 29.jūnija lēmumā “Par finansējuma piešķiršanu jaunizveidojamā Limbažu novada Ilgtspējīgas attīstības stratēģijas 2022. - 2046. gadam un Limbažu novada Attīstības programmas 2022. - 2028. gadam izstrādei” (protokols Nr.13, 50§) 1.punktā izsakot to šādā redakcijā:

“1. Piešķirt finansējumu Limbažu novada Ilgtspējīgas attīstības stratēģijas 2022. - 2046. gadam un Limbažu novada Attīstības programmas 2022. - 2028. gadam izstrādei 5519,68 EUR (pieci tūkstoši pieci simti deviņpadsmit eiro, 68 centi) apmērā, paredzot to no Attīstības nodaļas 2021.gada budžeta līdzekļiem.”.

2. Kontroli par lēmuma izpildi uzdot veikt Limbažu novada pašvaldības izpilddirektoram.

**Lēmums Nr.504**

**2.§**

**Par konceptuālu atbalstu plānoto projektu sagatavošanai**

Ziņo Ģ. Ieleja, debatēs piedalās M. Beļaunieks, D. Straubergs

2021.gada 22.septembrī ir stājušies spēkā Ministru kabineta grozījumi 2016.gada 8.marta noteikumos Nr.152 “Darbības programmas "Izaugsme un nodarbinātība" 4.2.2. specifiskā atbalsta mērķa "Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās" un 13.1.3. specifiskā atbalsta mērķa "Atveseļošanas pasākumi vides un reģionālās attīstības jomā" 13.1.3.1. pasākuma "Energoefektivitātes paaugstināšana pašvaldību infrastruktūrā ekonomiskās situācijas uzlabošanai" īstenošanas noteikumi”. Centrālās finanšu un līgumu aģentūra kā ES fondu sadarbības iestāde š.g. 14. oktobrī ir izsludinājusi projektu iesniegumu atlasi piektajā atlases kārtā. Projektu konkurss tiek rīkots atklātas atlases veidā un projektu iesniegumu iesniegšanas termiņš ir 2 mēneši – līdz 2021.gada 15. decembrim.

Pamatojoties uz grozījumiem 2016.gada 8.marta Ministru kabineta noteikumos Nr.152 un pamatojoties uz likuma „Par pašvaldībām” 14.panta otrās daļas 3.punktu, **atklāti balsojot tiešsaistē: PAR** – 12 deputāti (Edžus Arums, Jānis Bakmanis, Māris Beļaunieks, Andris Garklāvs, Lija Jokste, Dāvis Melnalksnis, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Konceptuāli atbalstīt piedalīšanos paredzamajā Eiropas Savienības Darbības programmas "Izaugsme un nodarbinātība" 4.2.2. specifiskā atbalsta mērķa "Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās" un 13.1.3. specifiskā atbalsta mērķa "Atveseļošanas pasākumi vides un reģionālās attīstības jomā" 13.1.3.1. pasākuma "Energoefektivitātes paaugstināšana pašvaldību infrastruktūrā ekonomiskās situācijas uzlabošanai" īstenošanas noteikumi” plānotajā projektu konkursā, tajā skaitā energo sertifikātu aktualizēšanu un tehniskās dokumentācijas sagatavošanu ar mērķi ietaupīt pašvaldību infrastruktūrā patērēto primāro enerģiju un samazināt siltumnīcefekta gāzes emisijas.
2. Virzīt Viļķenes kultūras nama, Dārza iela 1, Viļķene, Viļķenes pag., Vecās Sārmes ielas 10, Limbažos, Zāles ielas 8, Limbažos, Sociālās aprūpes centra – pansionāta “Pērle”, Sporta iela 4, Pociems, Katvaru pag. un tās filiāles Umurgā, U. Sproģa iela 9, Limbažu novadā ēkas projekta pieteikumu sagatavošanai.
3. Limbažu novada pašvaldības Centrālās administrācijas Attīstības nodaļai uzsākt nepieciešamās darbības minēto projektu pieteikumu sagatavošanai.
4. Izdevumus, kuri nepieciešami lēmuma 2.punktā minēto ēku energo sertifikātu aktualizēšanai segt no Limbažu novada pašvaldības Centrālās administrācijas Attīstības nodaļas budžeta 2021.gadam.
5. Atbildīgo par lēmuma izpildi noteikt Limbažu novada pašvaldības Centrālās administrācijas Attīstības nodaļas vadītāju.
6. Kontroli par lēmuma izpildi uzdot veikt Limbažu novada pašvaldības izpilddirektoram.

**Lēmums Nr.505**

**3.§**

**Par projekta** „**SIA “Skultes doktorāts” veselības aprūpes pakalpojumu kvalitātes uzlabošana”īstenošanu**

Ziņo A. Siliņa

Centrālā finanšu un līgumu aģentūra līdz šī gada 29.novembrim izsludinājusi 9.3.2. specifiskā atbalsta mērķa "Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru" projektu iesniegumu atlases 4. kārtas 1. apakškārtas 3. uzsaukumu.

Limbažu novada pašvaldībā (turpmāk tekstā – Pašvaldība) saņemts SIA “Skultes doktorāts” (turpmāk tekstā – Doktorāts) šī gada 25.oktobra iesniegums (reģistrēts lietvedības sistēmā 25.10.2021. ar Nr. 4.12.1/21-2/2777) ar lūgumu rast iespēju Pašvaldībai iesniegt projekta iesniegumu ģimenes ārsta prakses infrastruktūras uzlabošanai. Doktorāta no Pašvaldības iznomātajās 1.stāva telpās “Pagastmājā”, Mandegās, Skultes pagastā, Limbažu novadā, paredzēts uzstādīt ventilācijas un kondicionēšanas sistēmu, lai telpās nodrošinātu kvalitatīvu gaisa apmaiņu un temperatūru.

Pamatojoties uz likuma „Par pašvaldībām” 12.pantu, 14.panta otrās daļas 3.punktu un 15.panta pirmās daļas 6.punktu, **atklāti balsojot tiešsaistē: PAR** – 12 deputāti (Edžus Arums, Jānis Bakmanis, Māris Beļaunieks, Andris Garklāvs, Lija Jokste, Dāvis Melnalksnis, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Atbalstīt ieceri īstenot projektu „SIA “Skultes doktorāts” veselības aprūpes pakalpojumu kvalitātes uzlabošana” 9.3.2. specifiskā atbalsta mērķa “Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” projektu atlasē.
2. Noteikt projekta izmaksas:

|  |  |
| --- | --- |
| **Kopējās izmaksas, EUR***Tajā skaitā:*Eiropas Reģionālās attīstības fondsValsts budžeta dotācijaLimbažu novada pašvaldības budžeta līdzfinansējums | **8700,00**6904,45731,061064,49 |

1. Uzdot Limbažu novada Centrālās administrācijas Attīstības nodaļai līdz šī gada 29.novembrim sagatavot un Kohēzijas politikas fondu vadības informācijas sistēmā iesniegt projekta iesniegumu „SIA “Skultes doktorāts” veselības aprūpes pakalpojumu kvalitātes uzlabošana”.
2. Projekta atbalsta gadījumā projekta priekšfinansējumu 1421,51 EUR (viens tūkstotis četri simti divdesmit viens eiro, 00 centi) nodrošināt no Limbažu novada pašvaldības 2022.gada budžeta apgrozāmajiem līdzekļiem un pašvaldības līdzfinansējumu 1064,49 EUR (viens tūkstotis sešdesmit četri eiro, 49 centi) nodrošināt no Limbažu novada pašvaldības 2022.gada budžeta līdzekļiem.
3. Projekta atbalsta gadījumā uzdot Limbažu novada Centrālās administrācijas Attīstības nodaļas vadītāja vietniecei veikt projekta vadītāja pienākumus.
4. Kontroli par lēmuma izpildi uzdot veikt Limbažu novada pašvaldības izpilddirektoram.

**Lēmums Nr.506**

**4.§**

**Par finansējuma piešķiršanu Limbažu pilsētas izglītības iestāžu sporta bāzes atjaunošanai**

Ziņo Ģ. Ieleja, debatēs piedalās D. Melnalksnis

Limbažu novada pašvaldība īsteno investīciju projektu “Limbažu pilsētas izglītības iestāžu sporta bāzes atjaunošana”, kurā tiek veikta Limbažu pilsētas sporta stadiona teritorijas labiekārtošana (turpmāk tekstā – Projekts).

Piesaistītajam būvuzņēmējam izbūvējot ierakumu pēc izstrādātajā būvniecības ieceres dokumentācijā (turpmāk tekstā – Paskaidrojuma raksts) projektētiem augstumiem, tika konstatēta esoša siltuma trase, kas Paskaidrojuma rakstā nav uzrādīta. Trase atrodas paredzētajās volejbola un futbola laukuma zonās. Tās augstuma novietojuma dēļ objektu atbilstoši Paskaidrojuma raksta risinājumam izbūvēt nav iespējams.

Šobrīd ir izstrādāts siltumtrases pārbūves risinājums, kā arī būvuzņēmējs ir sagatavojis tāmi risinājuma izbūvei par 21 443,74 EUR, t.sk. PVN.

Projekta īstenošanas laikā sporta jomas speciālisti norādījuši, ka izbūvēt plānotajam mini futbola laukumam zem mākslīgā zāliena nepieciešams ieklāt triecienu slāpējošu slāni, lai laukuma ekspluatācijas laikā izvairītos no veselības apdraudējuma sportistiem. Būvuzņēmējs sagatavojis tāmi risinājuma izbūvei par 47 368,12 EUR, t.sk. PVN.

Pamatojoties uz likuma „Par pašvaldībām” 12.pantu, 14.panta otrās daļas 3.punktu, 15.panta pirmās daļas 2. un 6.punktu un likuma “Par pašvaldību budžetiem” 30.pantu, **atklāti balsojot tiešsaistē: PAR** – 12 deputāti (Edžus Arums, Jānis Bakmanis, Māris Beļaunieks, Andris Garklāvs, Lija Jokste, Dāvis Melnalksnis, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Piešķirt finansējumu projekta “Limbažu pilsētas izglītības iestāžu sporta bāzes atjaunošana” īstenošanai 68811,86 EUR (sešdesmit astoņi tūkstoši astoņi simti vienpadsmit eiro, 86 centi) apmērā no Limbažu novada pašvaldības Limbažu novada Centrālās administrācijas 2021.gada budžeta nesadalītā atlikuma līdzekļiem.
2. Kontroli par lēmuma izpildi uzdot veikt Limbažu novada pašvaldības izpilddirektoram.

**Lēmums Nr.507**

**5.§**

**Par finansējuma piešķiršanu projektam “Sporta viesnīcas ēkas energoefektivitātes paaugstināšana”**

Ziņo A. Blumers, debatēs piedalās M. Beļaunieks

Limbažu novada pašvaldība īsteno Eiropas Reģionālās attīstības fonda līdzfinansētu projektu “Sporta viesnīcas ēkas energoefektivitātes paaugstināšana”, Nr. 4.2.2.0/20/I/020, kurā tiek veikta ēkas Sporta ielā 3, Limbažos, energoefektivitātes paaugstināšana (turpmāk tekstā – Projekts).

Uzsākot Projektā paredzētos būvdarbus, konstatētas vairākas neatbilstības, kas kavē plānoto risinājumu izbūvi un rada draudus ēkas turpmākai drošai ekspluatācijai:

1. Veicot ēkas pamatu atrakšanu, konstatēts, ka esošais siltumtrases ievads atrodas daļēji iebrukušā dzelzsbetona šahtā, kurā neatbilstošā augstumā atrodas arī ēkas kanalizācijas ievads. Nepieciešams veikt dzelzsbetona šahtas demontāžu un aizbēršanu.
2. Veicot skārda demontāžu no jumta parapeta, konstatēts, ka parapeta silikāta ķieģeļu piemūrējums ir daļēji vai pilnībā atdalījies, tajā ir koka elementi, kurus nepieciešams aizstāt ar ķieģeļiem. Tāpat konstatēts, ka ēkas korpusa Nr.1 parapeta platums neatbilst projektā norādītajam, nepieciešams veikt piemūrējuma demontāžu.
3. Veicot ēkas fasādes skārda apšuvuma demontāžu, konstatēts, ka zem tā esošais apmetums ir daļēji atdalījies un ķieģeļi vietām sadrupuši. Nepieciešams veikt minētā apmetuma demontāžu un bojāto ķieģeļu apmešanu.
4. Veicot ēkas jumta seguma demontāžu, konstatēts, ka silikāta ķieģeļa izvirzījums ir atdalījies no jumta pārseguma. Lai izbūvētu jumta dzegu kā norādīts būvniecības ieceres dokumentācijas risinājumā, nepieciešams daļēji jumta ķieģeļu dzegu pārmūrēt un daļēji demontēt.

Augstāk minēto darbu veikšanai nepieciešams papildu finansējums.

Pamatojoties uz likuma „Par pašvaldībām” 12.pantu, 14.panta otrās daļas 3.punktu, 15.panta pirmās daļas 4. un 6.punktu un likuma “Par pašvaldību budžetiem” 30.pantu, **atklāti balsojot tiešsaistē: PAR** – 12 deputāti (Edžus Arums, Jānis Bakmanis, Māris Beļaunieks, Andris Garklāvs, Lija Jokste, Dāvis Melnalksnis, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Piešķirt finansējumu projekta “Sporta viesnīcas ēkas energoefektivitātes paaugstināšana” īstenošanai 5037,08 EUR (pieci tūkstoši trīsdesmit septiņi eiro, 08 centi) apmērā no Limbažu novada pašvaldības Limbažu novada Centrālās administrācijas 2021.gada budžeta projektu nesadalītā atlikuma līdzekļiem.
2. Kontroli par lēmuma izpildi uzdot veikt Limbažu novada pašvaldības izpilddirektoram.

**Lēmums Nr.508**

**6.§**

**Par Limbažu novada pašvaldības Administratīvās komisijas sastāva apstiprināšanu**

Ziņo A. Ārgalis, debatēs piedalās R. Tamane, D. Zemmers

Pamatojoties uz likuma „Par pašvaldībām” 21.panta pirmās daļas 24.punktu, kas paredz, ka tikai dome var ievēlēt pašvaldības pārstāvjus un locekļus pašvaldības komisijās un 61.panta pirmo un otro daļu, kas paredz, ka atsevišķu pašvaldības funkciju pildīšanai, dome no domes deputātiem un attiecīgās pašvaldības iedzīvotājiem var izveidot komisijas.

Limbažu novada pašvaldības Administratīvās komisijas nolikuma (apstiprināts 2021.gada 23.septembrī ar sēdes lēmumu Nr.259 (protokols Nr.6, 24.§)) 1.2.punkts nosaka, ka Limbažu novada pašvaldības Administratīvo komisiju izveido ar Domes lēmumu un 3.1.punkts nosaka, ka Administratīvā komisija sastāv no 5 (pieciem) locekļiem.

Iepazinusies ar Amatpersonu un darbinieku amata kandidātu vērtēšanas komisijas 24.09.2021. priekšlikumu (protokols Nr.5) un 05.11.2021. priekšlikumu (protokols Nr.7), **atklāti balsojot tiešsaistē: PAR** – 11 deputāti (Edžus Arums, Jānis Bakmanis, Māris Beļaunieks, Lija Jokste, Dāvis Melnalksnis, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Didzis Zemmers), **PRET –** nav, **ATTURAS –** nav, balsojumā nepiedalās deputāts Andris Garklāvs, Limbažu novada dome **NOLEMJ:**

1. Apstiprināt Limbažu novada pašvaldības Administratīvo komisiju šādā sastāvā:
	1. Komisijas priekšsēdētājs: Dana Buša.
	2. Komisijas locekļi:
		1. Inga Neimane;
		2. Anete Zviedre;
		3. Simona Pīlāga;
		4. Sandra Našeniece.
2. Atzīt par spēku zaudējušiem:
	1. Limbažu novada domes 2017.gada 28.septembra sēdes lēmumu (protokols Nr.16, 2.§) „Par Limbažu novada pašvaldības Administratīvās komisijas sastāva apstiprināšanu”.
	2. Salacgrīvas novada domes lēmumu 2017.gada 16.jūnija sēdes lēmumu Nr.215 (protokols Nr.9, 10.§) “Par Salacgrīvas novada domes administratīvās komisijas apstiprināšanu”;
	3. Alojas novada domes 2017.gada 21.jūnija sēdes lēmumu Nr.280 (protokols Nr.10 8#) “Par Alojas novada domes administratīvās komisijas apstiprināšanu”.

Sēdi slēdz plkst. 16.41

Sēdes vadītājs D. Straubergs

Sēdes protokoliste D. Tauriņa

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**